ABBA on siiani kõige edukam Eurovisionil osalenud bänd. See ütleb üht-teist ka Eurovisioni kohta: lauluvõistluse kuuekümneaastase ajaloo jooksul ei ole sündinud rohkem suuri rahvusvahelisi muusikasensatsioone. Rootsis oli ABBA kuulus juba enne Eurovisioni ning selle moodustanud Benny Andersson, Anni-Frid Lyngstad (Frida), Agnetha Fältskog ja Björn Ulvaeus tuntud juba enne ABBA päevi. Kuulsuse ulatusest annab aimu asjaolu, et bändile on Stockholmi rajatud lausa muuseum, korraldatakse ka linnatuure. Ühel sellisel osales ka LP, saatjaks giid Nadja Karlsson. Bändist, mille kohta tundub justkui kõik teada olevat, kuuleme tema abiga siiski uusi fakte ja faktikesi.